सरकार की कार्यप्रणाली एवं बिगड़ती कानून व्यवस्था निंदनीय: लवली
प्रदेशकीबिगड़ती कानून व्यवस्था जिला में दिनप्रतिदिन चोरी की बढ़ती घटनाओं चरस तस्करों की बढ़ती संख्या पर भाजपा युवा मोर्चा हमीरपुर ने प्रदेश सरकार की कार्यप्रणाली एवं बिगड़ती कानून व्यवस्था की कड़ी निंदा की है। यह बात भाजयुमो जिलाध्यक्ष अभयवीर सिंह लवली ने यहां जारी प्रेस बयान में कही। उन्होंने कहा कि प्रदेश के मुख्यमंत्री वीरभद्र सिंह को सरकार को सही ढंग से चलाने की नसीहत देते हुए कहा कि सरकार को जुगाड़ से नहीं, अपितु अपने विवेक से चलाएं ताकि प्रदेश के लोगों को पेश रही समस्याओं से निजात मिल सके। उन्होंने बताया कि युवा मोर्चा ने पूरे जिलाभर में युवा संकल्प सम्मेलन करवाने की योजना बनाई है। इसके अंतर्गत जिला के बड़सर में आयोजित युवा संकल्प रैली काफी सफल रही है, जबकि सुजानपुर में आयोजित रैली में उमड़े जनसैलाब से कांग्रेसियों की नींद उड़ गई है और युवाओं का हुजूम जिस तरह ट्रैक्टरों बाइकों के माध्यम से रैली स्थल तक पहुंचा हुआ था, वह दर्शनीय था, जिसका जगह जगह पर लोगों द्वारा स्वागत भी किया गया। प्रदेश के युवा कांग्रेस के जुगाड़ को समझ चुके हैं। उन्होंने कहा कि जब पूर्व मुख्यमंत्री प्रेम कुमार धूमल प्रदेश के मुख्यमंत्री थे, तो प्रदेश को देवभूमि के नाम से जाना जाता था और प्रदेश को विकास कार्यों के लिए 85 अवार्ड मिले थे, लेकिन वर्तमान सरकार के कार्यकाल में प्रदेश को देवभूमि के बजाय नशे के भूमि की संज्ञा दी जाने लगी है।
hin_Deva hin_Deva